Viðfangsefni : Leikhúsferðir , vettvangsferðir , gestafyrirlestrar , umræður og verkefnavinna Lýsing : Markmið áfangans er að gefa nemendum tækifæri til að kynnast leikhúsinu og hvetja til frjórrar umræðu um leikhúsverk , leikmyndir , búninga , ljósahönnun og leikstjórn svo eitthvað sé nefnt . Nemendur fylgjast með leikhúslífinu á önninni með það fyrir augum að þeir öðlist aukinn skilning á leikbókmenntum og leiklist . Þekkingarviðmið : Nemandi skal hafa öðlast þekkingu og skilning á : lífi og starfi á bak við tjöldin því hvernig leikritið endurspeglar samfélagið orðaforða sem gerir honum kleift að skilja texta mismunandi leikverka Leikniviðmið : Nemandi skal hafa öðlast leikni í að : koma efni á framfæri á skýran og greinargóðan hátt á blæbrigðaríku máli skilja og nota viðeigandi stílbrögð , orðatiltæki og menningarlegar vísanir draga saman upplýsingar úr heimildum og nýta á viðurkenndan hátt greina mismunandi sjónarmið Hæfniviðmið : Nemandi skal geta hagnýtt þá almennu þekkingu og leikni sem hann hefur aflað sér til að : skrifa skýran , vel uppbyggðan og grípandi texta geta valið ritstíl eftir aðstæðum og viðtakendum tjá rökstudda afstöðu við mismunandi aðstæður í ræðu og riti taka virkan þátt í umræðum til að komast að ígrundaðri niðurstöðu sýna þroskaða siðverðisvitund , víðsýni , sköpunarhæfni og samlíðan í umfjöllun sinni Footer Logo LinkSkrifstofa skólans er opin frá 8:00 til 15:30 alla virka daga , nema fös. til 14:30